জি ঠিক শুনছেন, এটি যুক্তরাষ্ট্রের প্রেসিডেন্ট ডনাল্ড ট্রাম্পের নিজের মুখে বলা কথা! অথচ, নিজের নির্বাচনী প্রচারণায় তিনি চীনকে যুক্তরাষ্ট্রের ‘এক নাম্বার শত্রু’ বলে আখ্যায়িত করেছিলেন। তিনি তখন বার বার দাবি করেন, চীন যুক্তরাষ্ট্রের অর্থনীতিকে ‘ধর্ষণ’ করে আসছে। তিনি চীনকে অর্থনৈতিক কারসাজির মূল ষড়যন্ত্রকারী ঘোষণা দিয়ে বলেন, ক্ষমতায় এলে প্রথম দিন থেকেই চীনকে থামাতে কঠোর পদক্ষেপ গ্রহণ করা হবে। নেয়া হবে বিভিন্ন শাস্তিমূলক ব্যবস্থা। যুক্তরাষ্ট্রের বাণিজ্যিক কাঠামো রক্ষা করতে- চীন থেকে আমদানি করা পণ্যের ওপর বড় হারের শুল্ক আরোপ করার প্রাথমিক পরিকল্পপনার কথাও বলেন তিনি। -ডেস্ক